**VÁLLALKOZÁSI SZERZŐDÉS**

**2018. évi útfelújítások Kecskéd Községben**

**………rész**

amely létrejött egyrészről a

**Kecskéd Község Önkormányzata**

címe: 2852 Kecskéd, Vasút u. 105.

képviseli: Grúber Zoltán polgármester

bankszámlaszáma: ……………

nyilvántartási száma: ……………..

adószáma: ………………….

(a továbbiakban “Megrendelő”),

másrészről

……………………………………

címe:

képviseli:

bankszámlaszáma:

cégjegyzékszáma:

adószám:

(a továbbiakban “Vállalkozó”) között.

1. Preambulum

1.1. A felek rögzítik, hogy Kecskéd Község Önkormányzata (címe: 2852 Kecskéd, Vasút u. 105.)

mint ajánlatkérő (Megrendelő) a közbeszerzésekről szóló 2015. CXLIII. törvény (továbbiakban: „Kbt.”) 115. § alapján nyílt eljárást indított, amelynek során 2018. február 19. napján küldte meg ajánlattételi felhívását a gazdasági szereplők számára **„2018. évi útfelújítások Kecskéd Községben”** tárgyú közbeszerzési eljárásban. A fentiek szerinti ajánlatkérő a közbeszerzési eljárás eredményét tartalmazó írásbeli összegezést 2018. ………… napján küldte meg ajánlattevő(k) részére azzal, hogy a közbeszerzési eljárás nyertese az ……………rész tekintetében a Vállalkozó. Mivel a lefolytatott közbeszerzési eljárás során a Megrendelő a Vállalkozó ajánlatát fogadta el, ennek megfelelően a felek a Kbt. 131. § (1) bekezdése értelmében a törvényes határidőn belül szerződést kötnek a jelen Szerződéses Megállapodás és a 6.3 pont szerint hozzá kapcsolódó mellékletek (együttesen: Szerződés) feltételei szerint.

1.2. A felek rögzítik továbbá, hogy a Szerződés finanszírozása megrenedelő saját forrásából történik.

2. A szerződés tárgya, a felek kötelezettségei és nyilatkozatai

2.1. ​A Megrendelő a jelen Szerződés szerinti **„2018. évi útfelújítások Kecskéd Községben”** (a továbbiakban: Létesítmény) projektet kívánja megvalósítani.

2.2. A felek megállapodása szerint a Vállalkozó köteles a Szerződés értelmében a kivitelezéshez szükséges esetleges terveket és a Létesítményt szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelő minőségben, határidőben egy szakvállalat gondosságával elkészíteni, az ehhez szükséges hatósági engedélyeket (ide nem értve az üzemeltetési engedélyt) beszerezni ill. valamennyi egyéb szerződéses kötelezettségét szerződésszerűen teljesíteni. A Vállalkozó az előbbi, a Létesítmény szerződésszerű megvalósítására vállalt kötelezettsége mellett kifejezett kötelezettséget vállal arra, hogy jótállási/szavatossági kötelezettségeinek maradéktalanul eleget tesz.

2.3. Vállalkozó a Szerződéses Megállapodás aláírásával akként nyilatkozik, hogy a Szerződés elválaszthatatlan részét képező dokumentumokat és a Megrendelő által a rendelkezésére bocsátott egyéb dokumentumokat, mint szakvállalat saját felelősségére ellenőrizte, az azokban foglalt tényeket, előírásokat ismeri. Vállalkozó a 3.2 pont szerinti árat ezen információk figyelembevételével, szakmai tapasztalatára alapozva és az építési helyszín ismeretében állapította meg. Vállalkozó a Létesítmény funkciójának, céljainak megfelelő, valamint a rendeltetésszerű használatához és a teljes körű, előírt minőségi követelményeknek megfelelő megjelenésű és minőségű megvalósításához szükséges tervezési és kivitelezési munkákat kalkulálni tudta, és a műszaki és igényszintbeli bizonytalanságokat is figyelembe vette.

2.4. A Megrendelő köteles a Szerződés szerinti fizetési és egyéb kötelezettségeit teljesíteni, ennek keretében az 1.2 pont szerinti forrás szabályszerű igénybevételéhez szükséges intézkedéseket határidőben megtenni. A Vállalkozó tudomásul veszi, hogy számláinak kibocsátása ill. a Szerződés szerinti adatszolgáltatásai során köteles megfelelni a támogatás, a kapcsolódó hazai társfinanszírozás terhére való elszámolására vonatkozó speciális hazai szabályoknak.

2.5. A Vállalkozó feladatát képezi továbbá minden olyan munkarész is, amelyek a Szerződés és, vagy annak mellékleteiben külön nem kerültek nevesítésre, de a Szerződés tárgyában megnevezett munkák megvalósításához, továbbá a Létesítmény szerződésszerű kivitelezéséhez és rendeltetésszerű használatához elengedhetetlenül szükségesek. Ezen tevékenységek, folyamatok elvégzésére igénnyel a Vállalkozó nem élhet. Irányadó a Ptk. 6:245. § (1) bekezdése.

3. Ellenszolgáltatás összege és fizetési feltételek

3.1. A Szerződés egyösszegű (átalányáras) típusú.

3.2. A Szerződéses Ár nettó……………forint + ………………Áfa, azaz nettó ……………forint + ………………….forint ÁFA, amely megegyezik a Vállalkozó, mint nyertes ajánlattevő által a szerződés megkötését megelőző közbeszerzési eljárásban megajánlott összegével.

Vállalkozó ajánlatában az ellenszolgáltatáson kívül az alábbi értékelési szempontra az alábbi megajánlást tette, melynek megfelelően köteles teljesíteni:

Vállalkozó részéről az ajánlatában az értékelési részszempontra megnevezett szakemberek:……………(név)

3.3. A Szerződéses Árra eső mindenkori ÁFA a hatályos jogi szabályoknak megfelelően fizetendő.

3.4. A Vállalkozó a Szerződéses Ár fejében teljes körűen vállalkozik a Létesítmény rendeltetésszerű megvalósítására, valamint az egyéb szerződéses kötelezettségek teljesítésére. A Vállalkozó tudomásul veszi, hogy a Szerződés Ár a Vállalkozó szerződéses kötelezettségeihez tartozó összes költséget tartalmazza, függetlenül azok jellegétől.

3.5. Megrendelő előleget biztosít, amelynek mértéke: a nettó szerződéses ár 5 %-a.

A teljesítés igazolására a Kbt. 135. § (1)-(2) bekezdéseinek a rendelkezései az irányadóak.

Az ellenszolgáltatás a Vállalkozó általi (rész)teljesítést, a Megrendelő (műszaki ellenőr) által ennek elismeréseként kiállított (rész)teljesítésigazolás alapján helyesen kiállított (rész)számla kézhezvételét követően átutalással – forintban - kerül kiegyenlítésre a Ptk. 6:130. § (1)-(2) bekezdései és a Kbt. 135. § (5)-(6) bekezdései szerint - a helyesen kiállított (rész)számla kézhezvételétől számított 30 napon belül. A finanszírozás módja: Megrendelő által történő utalással, utófinanszírozással.

Amennyiben a Vállalkozó a teljesítéshez alvállalkozót vesz igénybe, úgy a Ptk. 6:130. § (1)-(2) bekezdésétől eltérően a Kbt. 135. § (3) bekezdésében foglalt szabályok szerint történik a szerződésben foglalt ellenérték kifizetése.

A kifizetésekre utólag a teljesítésekkel értékarányosan kerül sor. A nyertes ajánlattevő - a végszámlát is ide értve – 3 db számla benyújtására jogosult. A teljesítéssel értékarányos részszámlák az alábbi ütemezésben nyújthatóak be:

Ajánlatkérő 2 db részszámla és 1 db végszámla benyújtására nyújt lehetőséget a vállalkozási díj (egyösszegű ajánlati ár nettó érték), 30, 70 és 100 %-ának megfelelő mértékben az alábbi ütemezésben:

1. résszámla benyújtásának időpontja: a vállalkozási szerződésben rögzített műszaki tartalom 30 %-os teljesítettsége.
2. részszámla: a vállalkozási szerződésben rögzített műszaki tartalom 70 %-os teljesítettsége.

Végszámla benyújtásának időpontja: a sikeres műszaki átadás-átvételt követően.

Az előleg elszámolása az 1. részszámlában történik.

A számlák szerinti nettó ellenszolgáltatás a szerződés megvalósult értékét nem haladhatja meg.

Műszaki előrehaladás százalékos értéke alatt ajánlatkérő a nyertes ajánlattevő által a műszaki előrehaladás során elkészített, beépített, az építési műszaki ellenőr által elfogadott építőipari teljesítmény nettó értékének a nettó vállalkozói díjhoz viszonyított arányát érti.

A 322/2015. (X. 30.) Korm. rendelet 31. § alapján az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor.

A számla szerinti nettó ellenszolgáltatás a szerződés megvalósult értékét nem haladhatja meg.

Megrendelő felhívja Vállalkozó figyelmét, hogy a 322/2015. (X.30.) Kormányrendelet 27. § (2) bekezdése alapján a Vállalkozó az alvállalkozóval kötendő szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, áfa nélkül számított ellenszolgáltatás 10-10%-át elérő biztosítékot köthet ki.

Az ajánlattétel, az elszámolás, a szerződés és a kifizetés pénzneme: HUF.

Irányadó jogszabályok még :

322/2015.(X.30.)Kormányrendelet.

2016. évi IX. törvény  
Az államháztartásról szóló törvény végrehajtásáról szóló 368/2011. (XII.31.) Kormányrendelet;  
A számla késedelmes fizetése esetében a Ptk. 6:155.§ (1) és (2) bekezdése irányadó.  
Az ajánlattétel, a szerződés és számlázás, valamint a kifizetés devizaneme: magyar forint (HUF). Az ÁFA a mindenkori jogszabályoknak megfelelően fizetendő.

3.6. A Vállalkozó a jelen Szerződéses Megállapodás hatálybalépésével egyidejűleg köteles a 3.2 pont szerinti nettó ellenérték 5 %-ának megfelelő összegű teljesítési biztosítékot nyújtani a Megrendelőnek. A biztosíték szolgáltatásának kötelezettségét a Kbt. 134. § (6) bekezdés a) pontjában meghatározottak szerint lehet teljesíteni. A 3.2 pont szerinti ellenérték változása a szerződés teljesítése során a teljesítési biztosíték összegét nem érinti. A teljesítési biztosítéknak a műszaki átadás-átvételi eljárás eredményes lezárásáig kell érvényben lennie. A Szerződés Vállalkozó általi nem teljesítése esetére Megrendelő a teljesítési biztosíték terhére szerződésszegésből eredő igényeinek érvényesítése érdekében kielégítést kereshet.

3.7. A Vállalkozó a jótállási időszak kezdetén (vállalkozási szerződés teljesítésének időpontja) köteles a 3.2 pont szerinti nettó ellenérték 5 %-ának megfelelő összegű jólteljesítési biztosítékot nyújtani a Megrendelőnek. A biztosíték szolgáltatásának kötelezettségét a Kbt. 134. § (6) bekezdés a) pontjában meghatározottak szerint lehet teljesíteni. A 3.2 pont szerinti ellenérték változása a szerződés teljesítése során a jólteljesítési biztosíték összegét nem érinti. A jólteljesítési biztosítéknak a sikeres műszaki átadás-átvétel napjától számított 60 hónapos jótállási kötelezettség Vállalkozónak nem vagy nem jog- és szerződésszerű teljesítése esetére kell fennállnia.

3.8. A Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak. Továbbá a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. a 143. § (3) bekezdése szerinti ügyletekről a Megrendelőt haladéktalanul értesíti.

4. A megvalósítás időtartama, teljesítés határideje

4.1. A Vállalkozó a Létesítmény szerződésszerű megvalósítását a szerződéskötéstől számított 90 napon belül (azaz…………………-ig) köteles teljesíteni. A munkaterület átadása a szerződéskötéstől számított 3 munkanapon belül megtörténik. Határidőben teljesít a vállalkozó, ha az átadás-átvétel a szerződésben előírt teljesítési határidőn belül megkezdődik.

4.2. Vállalkozó a szerződésben foglalt teljesítési határidő késedelmes teljesítése esetén, a késedelem minden naptári napja után a teljes nettó szerződéses ellenérték 0,5 %-a mértékű késedelmi kötbért köteles fizetni. A késedelmi kötbér maximális mértéke 20 napra eső érték lehet, mely elérése esetén Megrendelő jogosult a szerződést azonnali hatállyal felmondani a Vállalkozóval szembeni kártérítési kötelezettség nélkül.

4.3. Amennyiben a szerződés teljesítése olyan okból, amiért a Vállalkozó felelős meghiúsul, úgy Vállalkozó meghiúsulási kötbért köteles fizetni Megrendelő részére, melynek mértéke a 3.2 pont szerinti ellenértéknek 10 %-a.

4.4. A Vállalkozó kötbérfizetési kötelezettsége esetén Megrendelő a kötbér összegével csökkentve fizeti ki a nyertes ajánlattevő aktuális számláját, figyelemmel ugyanakkor a Kbt. 135. § (6) bekezdésében foglaltakra. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben a Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden, e kötelezettsége megszegéséből eredő kárt, költséget, elmaradt hasznot.

5. A Vállalkozó által nyújtott jótállás

5.1​A Vállalkozó egységes jótállási kötelezettsége a sikeres és hiánytalan műszaki átadás-átvétel napjától számított 60 hónap. A jótállási időszak a sikeres és hiánytalan műszaki átadás-átvételi eljárás sikeres lezárását követő napon kezdődik. Esetleges javítás vagy kicserélés esetén a jótállási idő a javított/kicserélt részre vonatkozóan újrakezdődik. Amennyiben valamely jogszabály magasabb kötelező jótállási időtartamot határoz meg egyes termékekre vagy szerkezetekre, mint a Megrendelő által előírt 60 hónapos jótállási időtartam, úgy az adott termékre vagy szerkezetre vonatkozóan a jogszabály által kötelezően előírt jótállási időtartam az alkalmazandó.

5.2​Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.

6. Egyéb rendelkezések

6.1​A Szerződés és a felek közötti kommunikáció nyelve a magyar. A szerződés teljesítésével, esetleges változásaival kapcsolatban (beleértve utasítások) a kommunikáció a résztvevő szervezetek között írásban, hivatalos aláírt levél, vagy fax útján történhet.

​Egyéb, a szerződés tartalmát, teljesítését vagy előrehaladását nem befolyásoló esetben az elektronikus kommunikáció (pl.: e-mail) elfogadott.

A szerződés teljesítésével kapcsolatos ügyintézésre és képviseletre a Felek által felhatalmazott személyek:

Megrendelő részéről

név: ………………………

cím: ………………………

fax: ……………………….

telefonszám: ……………...

e-mail: ……………………

Vállalkozó részéről

név: ………………………

cím: ………………………

fax: ……………………….

telefonszám: ……………...

e-mail: ……………………

Az (elektronikus) Építési Naplóba bejegyzésre jogosultak:

Megrendelő részéről:

Név:

Tel:

NÜJ szám:

Vállalkozó részéről:

Név:

Tel:

NÜJ szám:

6.2​. A Szerződésre a magyar jog az irányadó. A Szerződésből származó jogvitákat a felek elsődlegesen békés úton rendezik. Amennyiben ez nem vezet eredményre, úgy felek kikötik a Tatabányai Járásbíróság, illetve a Tatabányai Törvényszék illetékességét.

6.3​A jelen Szerződéses Megállapodásban nem, vagy nem kielégítően szabályozott kérdésekre vonatkozóan a Szerződéses Megállapodás elválaszthatatlan részét képező az alábbiakban mellékelt dokumentumok az irányadók, amelyek a jelen Szerződéses Megállapodással együtt a Szerződést alkotják, így együtt olvasandók és értelmezendők. A dokumentumok közötti ellentmondás esetén a sorrendben előbb álló dokumentum rendelkezései megelőzik a sorban később álló dokumentum rendelkezéseit.

6.3.1. Közbeszerzési dokumentumok (ajánlattételi felhívás, dokumentáció, adott esetben azok módosítása(i); kiegészítő tájékoztatás stb.)

6.3.2. Vállalkozó, mint nyertes ajánlattevő ajánlata.

6.3.3. Külföldi adóilletőségű vállalkozó illetősége szerinti adóhatóságától származó meghatalmazása a tekintetben, hogy a magyar adóhatóság közvetlenül beszerezhet Vállalkozóra vonatkozó adatokat az országok közötti jogsegély igénybevétele nélkül.

6.4.​Vállalkozó az elkészített tervekkel kapcsolatos felhasználási jogokat átruházza Megrendelőre a szerződésben meghatározott díj ellenében (Szerződés 3.2 pontja), így az elkészített tervekkel kapcsolatosan Megrendelő korlátlan és kizárólagos felhasználási jogokat szerez.

6.5.Az alvállalkozói teljesítés összesített aránya nem haladhatja meg a szerződés értékének 65 %-át.

6.6.A Szerződő felek megállapodnak, hogy:

​

​a) a Vállalkozó nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak

​b) a Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti

6.7.A Szerződő felek megállapodnak, hogy:

A Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis

6.8.​A Szerződő felek megállapodnak, hogy:

A Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

6.9.​A Szerződő felek megállapodnak, hogy:

A Megrendelőként szerződő fél jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

6.10.​Jelen szerződés módosítása a Kbt. 141. § előírásai alapján lehetséges.

6.11.​Vállalkozó a jelen szerződés aláírásával nyilatkozik, hogy valamennyi olyan alvállalkozóját bejelentette a Megrendelő felé, amely részt vesz a jelen szerződés teljesítésében, valamint - ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt benyújtotta az arra vonatkozó nyilatkozatát is, hogy az általa igénybe venni kívánt alvállalkozó nem áll kizáró okok hatálya alatt. Vállalkozó fentiek szerinti nyilatkozata tartalmazza a szerződés teljesítésébe bevonni kívánt alvállakozók megjelölése mellett a szerződéses feladatok azon részét, melyek vonatkozásában Vállalkozó az adott alvállalkozót igénybe veszi. Amennyiben a fenti nyilatkozatban foglaltakban változás következik be a szerződés teljesítése során, Vállalkozó ezen változásról haladéktalanul köteles tájékoztatni a Megrendelőt, illetve annak képviselőjét.

Felek rögzítik, hogy a fentiek szerinti bejelentő nyilatkozat nem minősül a jelen szerződés 6.3 szerinti szerződéses dokumentumnak.

A Vállalkozó a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

6.12.​A Szerződő felek megállapodnak, hogy a teljesítésben részt vevő alvállalkozó nem vehet igénybe az alvállalkozói szerződés értékének 65 %-át meghaladó mértékben további közreműködőt.

6.13.​A jelen szerződésben vállalt munkákkal összefüggésben keletkező szellemi alkotások (pl.: tervek, tanulmányok) korlátlan, határozatlan idejű, kizárólagos és harmadik személynek ellenszolgáltatás nélkül átadható felhasználási jogát Megrendelő külön ellenszolgáltatás nélkül szerzi meg. Megrendelő ez alapján jogosult bármely a szerződés alapján elkészült mű/alkotás átdolgozására is.

6.14.​Vállalkozó jelen szerződés aláírásával nyilatkozik arról, hogy 2011. évi CXCVI. törvény 3.§ (1) bek. 1. a-c) pontokban meghatározott átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll. (368/2011. (XII. 31.) Korm. rendelet 50.§ (1) bekezdés (1a) pontja alapján).

6.15. Megrendelő a megkötött Támogatási Szerződés vonatkozásában a fenntarthatóság érdekében, és az esélyegyenlőségi területen alkalmazandó intézkedéseket vállalhat, melyeket a Vállalkozónak a jelen szerződés teljesítése során figyelembe kell vennie és lehetőség szerint minél szélesebb körben alkalmaznia kell.

6.16. A 322/2011. (X. 30.) Korm. rendelet 26. §-a alapján a Vállalkozó kijelenti, hogy rendelkezik legalább …………..,- HUF/káresemény és legalább ………………,- HUF/év limitű építés-szerelési (CAR) típusú felelősségbiztosítási szerződéssel, amely kellő fedezetet nyújt és kiterjed a teljes szerződés szerinti munkákra, a káreseménnyel kapcsolatos többletköltségekre (romeltakarítás, szakértői költségek, stb.), a meglévő és szomszédos építményekre. A biztosításnak fedezetet nyújt az építkezés folyamán az építési teljesítésben (meglévő szerkezetek, beépített anyagok, munka) keletkező károkra, a meglévő megmaradó épületekben keletkező károkra, harmadik személynek okozott dologi és személyi károkra.

6.16. A jelen közbeszerzési szerződésnek a teljesítése során keletkező, szerzői jogi védelem alá eső alkotáson Megrendelő területi korlátozás nélküli, kizárólagos és harmadik személynek átadható felhasználási jogot szerez. A Megrendelő jogot szerez továbbá az ilyen alkotás átdolgozására is.

6.17.​ Fentiek bizonyságául a szerződő felek ezennel aláírják jelen Szerződéses Megállapodást 4 eredeti példányban. A szerződés a Felek aláírásával annak napján hatályba lép.

…………………………………………. ……………………………………

Megrendelő Vállalkozó

**Kecskéd Község Önkormányzata**

Grúber Zoltán polgármester

……………………………………

Ellenjegyezte